साल्टलेक के बीजी ब्लाक की पूजा समिति ने आयोजन से कुछ महीने पहले चीनी संस्कृति, कला और लोगों के रहन-सहन की जानकारी के लिए पांच कलाकारों को यूनान प्रांत के दौरे पर भेजा था। एक आयोजन समिति ने एशिया की सबसे बड़ी देहमंडी सोनागाछी की यौनकर्मियों के सघर्ष और सफर को ही अपनी थीम बनाया है। यौनकमिर्यों के जीवन और उनको होने वाली दिक्कतों को भित्ति चित्रों के जरिए उकेरा गया है। इसके लिए पंडाल तक जाने वाली सड़क पर लगभग साढ़े तीन सौ फुट लंबी कलाकृति बनाई गई है। राज्य सरकार ने वर्ष 2016 में रेड रोड इलाके में विसर्जन जुलूस आयोजित करने का फैसला किया था। इस मौके पर देसी-विदेशी अतिथियों को भी न्योता दिया जाता है। इस साल 23 अक्तूबर को उक्त जुलूस में महानगर की चुनिंदा 75 प्रतिमाएं शामिल की जाएंगी। इस जुलूस के कारण लोगों को कोलकाता की बेहतरीन प्रतिमाएं एक साथ देखने का मौका मिल जाता है।